Palo ei ole vaatinut uhreja, mutta paikalla olleet ihmiset ovat hengittäneet vaarallisia kemikaaleja. Ensihoito on vienyt ihmisiä sairaalaan.

Palava talo on kaksikerroksinen rivitalo, jossa on myös puurakenteita. Paikalle on kertynyt kymmenittäin ihmisiä katsomaan paloa. Aivan palopaikan vieressä sijaitsee Takahuhdin koulu.

Tampereella Hintsankadulla on käynnissä suuri rakennuspalo. Pelastustoimen ensitiedotteen mukaan paikalle lähetettiin 14 yksikköä.

Paikalla paloi ja tuhoutui täysin kaksikerroksinen rivitalo, jossa asuu kuusi perhettä.

Pirkanmaan pelastuslaitoksen päivystävä palomestari Ari Vakkilainen kertoo Iltalehdelle yöllä puoli kolmen jälkeen, että täydella palolla edenneestä rakennuksesta seinät alkoivat sortua. Tämän jälkeen palomiehet eivät enää menneet rakennukseen sisälle sammuttamaan, vaan paikalla kutsuttiin raivauskone.

Raivauskone nostelee kauhalla sortuneita seiniä pala palalta, ja palomiehet sammuttavat tällä hetkellä niitä. Tulen leviämisvaaraa ei enää ole.

Noin kello 02.30 paikalla on enää kolme pelastuslaitoksen yksikköä raivauskoneen lisäksi.

Palon syttymissyy on myös tässä vaiheessa täysi mysteeri.

Ei uhreja, kuusi sairaalaan

Tulipalossa ei koitunut kuolonuhreja. Kaikki rakennuksessa suvat on tavoitettu, eikä kukaan jäänyt rakennukseen.

Osa paikalla olleista ihmisistä hengitti myrkyllisiä kaasuja ja kemikaaleja. Heidät on toimitettu sairaalahoitoon.

- Ensihoito on paikalla ja kuusi ihmistä on kuljetettu sairaalaan hoidettavaksi, Vakkilainen sanoi myöhään lauantai-iltana.

Paikalle tilattiin myös Tampereen kaupungin bussi, joka kuljetti ihmisiä pois palopaikalta.

Todella pahalta näyttää

Palon parvekkeeltaan kuvannut tamperelainen Markus Sivén kertoo asuvansa linnuntietä pitkin noin 600 metrin päässä palopaikalta. Hän otti kuvan asuntonsa parvekkeelta.

- Pojat tulivat jalkapalloa pelaamasta ja sanoivat että hirveesti näkyi savua ja katsottiin parvekkeelta että liekit siellä loimottivat, Sivén kertoo.

Iltalehteen yhteyttä ottanut mies kertoo istuvansa Tampereen keskustassa sijaitsevan Torni-hotellin Moro Sky -baarissa iltaa. Ystäväporukka huomasi korkealle taivaalle loimuavat liekit hieman ennen puolta yhtätoista. Tuli- ja savupatsas on miehen mukaan vain kasvanut siitä. -Todella pahalta näyttää. Ei ole palokunnalla varmaan muuta mahdollisuutta, kuin suojata naapuritalot, mies arvelee.

Palava talo on kaksikerroksinen rivitalo, jossa on myös puurakenteita. Paikalle on kertynyt kymmenittäin ihmisiä katsomaan paloa. Aivan palopaikan vieressä sijaitsee Takahuhdin koulu.

Lieskat näkyvät kauas. LUKIJAN KUVA.

Tampereella Hintsankadulla on tulipalo. Silminnäkijän mukaan kyseessä on kerrostalopalo. Kuva otettu Messukylän puolelta. MARKUS SIVÉN